Title: D ô v o d o v á s p r á v a
Author: .
Last saved by: spano

DÔVODOVÁ  SPRÁVA

Všeobecná časť

Predkladaným návrhom nariadenia vlády Slovenskej republiky sa vykonáva § 3 ods. 2 zákona č. 488/2002 Z. z. o veterinárnej starostlivosti a o zmene niektorých zákonov.
     
       Európska dohoda  o pridružení uzavretá medzi  Európskymi spoločenstvami a ich členskými štátmi na jednej strane  a Slovenskou republikou na druhej strane (oznámenie  Ministerstva zahraničných vecí   SR č. 158/1997 Z. z. ) v časti  II. kapitola upravuje oblasť poľnohospodárskej spolupráce medzi SR a Európskym spoločenstvom.
       
        V súlade s § 2 ods. 1 písm. k) zákona  č. 19/2002 Z. z. ktorým sa ustanovujú podmienky vydávania  aproximačných  nariadení  vlády Slovenskej republiky,  je vláda Slovenskej republiky oprávnená na vydanie aproximačných  nariadení  v oblasti poľnohospodárstva.  

          Predloženým nariadením sa  vykonáva  právny akt Európskeho spoločenstva, ktorým je  Smernica rady č. 72/461/EHS z 12. decembra 1972 o zdravotných problémoch, ktoré ovplyvňujú obchod s čerstvým mäsom vo vnútri Spoločenstva (Úradný vestník Európskych spoločenstiev č. L 302 ,31.12.1972, s. 24). 

Doložka zlUčiteĽnosti
návrhu právneho predpisu 
s právom Európskych spoločenstiev a právom Európskej únie  

1.	Navrhovate právneho predpisu: Vláda Slovenskej republiky

2.	Názov návrhu právneho predpisu: Nariadenie vlády Slovenskej republiky o zdravotných  problémoch, ktoré ovplyvňujú výmenu  čerstvého mäsa z domáceho hovädzieho dobytka, ošípaných, z domácich  oviec, kôz a z domácich  nepárnokopytníkov.

3.	 Záväzky Slovenskej republiky vo vzťahu k Európskym spoločenstvám a Európskej únii:
	Návrh nariadenia svojou problematikou patrí medzi prioritné oblasti aproximácie práva uvedené v čl. 70 Európskej dohody o pridružení (ochrana zdravia a života ľudí, zvierat a rastlín) a medzi priority odporúčané v Bielej knihe (5. Poľnohospodárstvo – II Legislatíva pre oblasti veterinárstva, zdravotného stavu rastlín a výživy zvierat – 2. obchod zo živočíšnymi produktmi).
	Problematika návrhu nariadenia je prioritou podľa Partnerstva pre vstup, je prioritou podľa screeningu 2001  a je prioritou podľa NPAA. Návrh nariadenia nepatrí medzi prioritné úlohy vlády Slovenskej republiky podľa Plánu legislatívnych úloh vlády Slovenskej republiky na rok 2003.
Slovenská republika akceptuje acquis v kapitole „Poľnohospodárstvo“ a je pripravená na jeho implementáciu k referenčnému dátumu vstupu do EÚ 1. mája 2004

4.	Problematika návrhu právneho predpisu je v práve Európskych spoločenstiev a Európskej únie upravená: 
- v smernici Rady 72/461/EHS z 12. decembra 1972 o zdravotných problémoch, ktoré  ovplyvňujú obchod s čerstvým mäsom v spoločenstve (Úradný vestník Európskych spoločenstiev č. L 302 ,31.12.1972, s. 24)
- v smernici Rady č. 89/662/EHS z 11. decembra 1989,   o veterinárnych kontrolách v obchode vo vnútri spoločenstva s cieľom dobudovania vnútorného trhu (Úradný vestník Európskych Spoločenstiev č. L 395, 30. 12. 1989, s. 13)
- v smernici Rady  č. 64/432/EHS z 26. júna 1964 o zdravotných   problémoch ovplyvňujúcich obchodovanie s hovädzím dobytkom a ošípanými vo vnútri Spoločenstva (Úradný vestník Európskych Spoločenstiev č. L 38, 12. 2. 1972, s. 95)
- v smernici Rady č. 80/217/EHS z 22. januára 1980 zavádzajúca opatrenia Spoločenstva, týkajúce sa kontroly klasického moru ošípaných (Úradný vestník Európskych Spoločenstiev č. L 38, 12.2.1972,s.95)
- v smernici Rady č. 64/433/EHS z 26. júna 1964 o zdravotných problémoch ovplyvňujúcich vnútorný trh Spoločenstva s čerstvým mäsom (Úradný vestník Európskych Spoločenstiev č. 121, 29. 7. 1964, s. 2012)

	Preklad smernice Rady 72/461/EHS existuje a nachádza sa v Centrálnej prekladateľskej jednotke Úradu vlády SR

5.	Stupeň zlučiteľnosti návrhu s právom Európskych spoločenstiev a právom Európskej únie: úplná

6.	Gestor( spolupracujúce rezorty): Ministerstvo pôdohospodárstva Slovenskej republiky

7.	Účasť expertov pri príprave návrhu  a ich stanovisko k zlučiteľnosti návrhu s právom s právom Európskych spoločenstiev a s právom Európskej únie:  

Bez účasti expertov

Doložka  finančných, ekonomických,  enviromentálnych vplyvov a vplyvov na zamestnanosť:

     Z hľadiska  hospodárskeho a finančného  dosahu  sa nepredpokladá  zvýšenie nárokov na finančné prostriedky  zo štátneho rozpočtu na rok 2003.  Rovnako sa  nepredpokladá dopad na rozpočty obcí alebo rozpočty vyšších územných celkov.  Návrh nariadenia je v súlade s prioritami a cieľmi hospodárskej politiky.
  
      Návrh nariadenia nemá  negatívny vplyv  na životné prostredie a ani negatívne  neovplyvní  mieru   nezamestnanosti a nevyžiada si  zvýšené  nároky  na pracovné sily v štátnej správe.  

Z uvedených dôvodov nie je potrebné návrh nariadenia vlády   prerokovať v Rade hospodárskej a sociálnej dohody podľa zákona č. 106/1999 Z. z. o hospodárskom  a sociálnom partnerstve (zákon o tripartite). 

Návrh nariadenia je v súlade s Ústavou Slovenskej republiky, s našim právnym poriadkom a s medzinárodnou zmluvou, ktorou je Slovenská republika viazaná a to Európskou  dohodou  o pridružení uzavretá medzi Európskymi spoločenstvami a ich členskými štátmi na jednej strane  a Slovenskou republikou na druhej strane (oznámenie  Ministerstva zahraničných vecí   Slovenskej republiky č. 158/1997 Z. z.).

Osobitná časť  
 
K § 1    
          Ustanovuje právny predpis Európskej únie, ktorý je transponovaný týmto vládnym nariadením a vymedzuje predmet úpravy, ktorým sú požiadavky na ochranu  zdravia zvierat  pri produkcii a uvádzaní živočíšnych produktov na trh  a pri  výmene, ktorej  predmetom je čerstvé mäso z domáceho hovädzieho dobytka, ošípaných, oviec, kôz a z nepárnokopytníkov. 

K § 2
	Vymedzuje pojmy, ktoré sa použijú na účely tohto nariadenia.

K § 3
	Ustanovenie obsahuje požiadavky na čerstvé mäso odosielané z územia vyvážajúcej krajiny najmä so zreteľom na zvieratá, z ktorých bolo získané, ich pôvod, nákazovú situáciu chovu alebo regiónu, z ktorého pochádzajú a bitúnku, na ktorom boli zabité a že nepodliehajú obmedzujúcim opatreniam. Ďalej ustanovuje, že tieto požiadavky sa vzťahujú aj na obaly mäsa,  na prepravu, skladovanie,  manipuláciu s mäsom, spracovanie,  na odstraňovanie obalov  a zvyškov  po jeho spracovaní.

K § 4
	Osobitné ustanovenie upravuje požiadavky na čerstvé mäso z ošípaných, oviec a kôz  v prípade výskytu brucelózy. 

K § 5    
          Ustanovuje požiadavky na označovanie čerstvého mäsa značkou zdravotnej neškodnosti a na držanie a používanie označovacích pomôcok.

K § 6
          Ustanovuje, že ak čerstvé mäso nespĺňa požiadavky podľa § 3 a 4, môže krajina určenia zakázať jeho vstup na svoje územie a zásielku takéhoto mäsa môže vrátiť späť odosielateľovi alebo nariadiť jej zničenie.

K § 7 
          Ustanovuje právo odvolať sa proti rozhodnutiu príslušného orgánu Slovenskej republiky podľa tohto nariadenia ako aj proti rozhodnutiu príslušného orgánu členského štátu vydaného v súlade s príslušnými požiadavkami Európskych spoločenstiev a Európskej únie. Ďalej ustanovuje právo vývozcu požiadať nezávislého veterinárneho odborníka o stanovisko, či podmienky zákazu vstupu do krajiny určenia boli splnené. Krajina určenia je povinná toto umožniť. 

K § 8
          Ustanovuje, kedy a za akých podmienok môže krajina určenia vydať vyvážajúcej krajine všeobecné  povolenie alebo jednorázové povolenie v určitom prípade na vstup čerstvého mäsa na svoje územie.

K § 9
          Ustanovuje, za akých podmienok môže orgán veterinárnej správy dočasne zakázať alebo obmedziť vstup mäsa na územie Slovenskej republiky, aj keď mäso spĺňa požiadavky podľa  § 3 a 4 alebo § 8. Ďalej ustanovuje povinnosť orgánu veterinárnej správy oznamovať členským štátom a Európskej komisii každý výskyt ochorenia zvierat podľa tohto § na území Slovenskej republiky a prijaté opatrenie na jeho kontrolu.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            

K § 10
          Ustanovuje opatrenia v prípade výskytu afrického moru ošípaných na území Slovenskej republiky vzhľadom na vývoz čerstvého mäsa ako aj možnosť regionalizácie po splnení stanovených podmienok v súlade s rozhodnutím Európskej komisie.

K § 11
          Ustanovuje rôzne aspekty a kritériá, ktoré sa berú do úvahy pri vymedzovaní častí územia podľa predchádzajúceho paragrafu (regionalizácia).

K § 12
          Ustanovuje požiadavky, ktoré musí spĺňať čerstvé bravčové mäso vstupujúce na územie Slovenskej republiky, ak sa na území Slovenskej republiky nevyskytuje  klasický mor ošípaných a africký mor ošípaných. Ďalej ustanovuje opatrenia prijaté orgánom veterinárnej správy za účelom pozastavenia štatútu Slovenskej republiky alebo časti jej územia, ako krajiny alebo územia  bez klasického moru ošípaných a afrického moru ošípaných ako aj ich zrušenie a povinnosť oznámiť to členským štátom a Európskej komisii.

K § 13
	Ustanovuje požiadavky, ktoré sa použijú najmä na kontroly v mieste pôvodu, na organizáciu a výsledky kontrol vykonávaných krajinami určenia a na ochranné opatrenia, ktoré majú byť zavedené.

K § 14
	Ustanovuje, ktoré opatrenia sa primerane vzťahujú aj na uvádzanie čerstvého mäsa na trh v Slovenskej republike.

K § 15

          Všeobecné nadobudnutie účinnosti.